laion/Wikipedia-Exotic huggingface dataset:
Buduhhi keel

Buduhhi keel (buduhhi keeles будад мез) on nahhi-Dagestani keelkonda kuuluv Kaukaasia keel, mida kõnelevad buduhhid Aserbaidžaanis Buduhhi külas ja paaris naaberkülas. Buduhhi keel on äärmiselt ohustatud. Seda räägib umbes 1000 buduhhist umbes 200. Enamik buduhhe on läinud üle aserbaidžaani keelele. https://www.ethnologue.com/18/language/bdk/ https://glottolog.org/resource/languoid/id/budu1248 http://endangeredlanguages.com/lang/1229
Leandro Castán

Leandro Castán da Silva (sündinud 5. novembril 1986 Jaús) on Brasiilia jalgpallur, kes mängib keskkaitsjana Brasiilia kõrgliiga klubis Vasco da Gama. Ta alustas klubikarjääri Atlético Mineiros, millega liitus 2003. aastal. Aastatel 2007–2008 mängis ta Rootsi klubis Helsingborgs. Seejärel naasis ta Brasiiliasse. Aastatel 2008–2009 mängis ta Barueris ja 2010–2012 Corinthianses. 2011. aastal tuli ta Corinthiansega Brasiilia meistriks ja võitis 2012. aastal Lõuna-Ameerika klubide meistrivõistlused Copa Libertadorese. 2012. aastal liitus ta Itaalia kõrgliiga klubiga AS Roma. Hooajal 2016–2017 mängis ta laenul Torinos ja hooaja 2017–2018 teises pooles Cagliaris. 2018. aastal suundus ta tagasi Brasiilia kõrgliigasse, liitudes Vasco da Gamaga. Debüüdi Brasiilia jalgpallikoondises tegi Castán 16. oktoobril 2012 sõprusmängus Jaapani vastu. Corinthians Campeonato Brasileiro Série A: 2011 Copa Libertadores: 2012
Tammiku (Lääne-Nigula)

Tammiku on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Martna valda. Maa-amet, vaadatud 21.11.2020. Statistikaamet, vaadatud 21.07.2023. Eesti haldus- ja asustusjaotuse klassifikaator, vaadatud 1.03.2019.
Ramiro Benetti

Ramiro Moschen Benetti (tuntud lihtsalt kui Ramiro; sündinud 22. mail 1993 Gramados) on Brasiilia jalgpallur, kes mängib Brasiilia kõrgliigaklubis Cruzeiro. Tema põhiline mängupositsioon on kaitsev poolkaitsja, kuid ta võib mängida ka paremkaitsja kohal. Ta alustas klubikarjääri Juventudes, millega liitus 2003. aastal. Klubi põhimeeskonnas debüteeris ta 2011. aastal. 2013. aastal liitus ta Brasiilia kõrgliiga klubiga Grêmio. Ta mängis seal kokku kuus hooaega, võites sel ajal Brasiilia karika (2016), Lõuna-Ameerika klubide meistrivõistlused (2017), Lõuna-Ameerika superkarika (2018) ja Rio Grande do Suli osariigi meistrivõistlused (2018). 2019. aastal liitus ta Brasiilia kõrgliigaklubiga Corinthians. Hooajal 2021/22 oli ta Corinthiansest laenul Araabia Ühendemiraatide klubis Al Wasl. 2022. aasta detsembris sõlmis ta kuni 2024. aasta lõpuni kehtiva lepingu Cruzeiroga. Juventude Copa FGF: 2011, 2012 Grêmio Copa do Brasil: 2016 Copa Libertadores: 2017 Recopa Sudamericana: 2018 Campeonato Gaúcho: 2018 Corinthians Campeonato Paulista: 2019 "Cruzeiro anuncia contratação de Ramiro, volante ex-Corinthians e Grêmio". ge.globo.com. 15.12.2022. Vaadatud 20.8.2024
Panoraam

Panoraam on maastiku või linna avar vaatepilt kõrgemalt kohalt või kaugemalt eemalt. Sõna võib tähendada ka avarat vaatepilti kujutavat videot, fotot, kaarti kui ka ringjalt kulgevat maali ümara hoone siseseinal. Siluett
Vladimir Svet

Vladimir Svet (sündinud 11. märtsil 1992 Tallinnas) on Eesti poliitik, alates 23. juulist 2024 taristuminister, aastatel 2021–2024 Tallinna abilinnapea. Ta lõpetas aastal 2011 Tallinna Humanitaargümnaasiumi ning aastal 2015 Tartu Ülikooli bakalaureuseõppes, aastal 2017 magistriõppes. Diplomitöö kirjutas ta teemal "Riigikogu enesekorraldusõigus ajaloolises ja võrdlevas perspektiivis". 2011. aasta algusest kuni 2016. aastani ning taas 2018–2024 kuulus ta Eesti Keskerakonda. 2016–2017 oli ta õiguskantsleri nõunik. Alates 24. novembrist 2017 kuni 22. märtsini 2020 oli Svet Kesklinna linnaosa vanem. Ta loobus Riigikogu liikme kohast 2019. aasta kevadel, et linnaosavanemana jätkata. Pärast Andres Vääni tagasiastumist esitati Svet uueks Lasnamäe linnaosa vanema kandidaadiks. Lasnamäe linnaosa vanem oli ta 23. märtsist 2020 kuni 25. novembrini 2021. Pärast 2021. aasta sügisel toimunud omavalitsuse valimisi sai temast novembris 2021 Tallinna abilinnapea. Sel kohal jätkas ta kuni 14. aprillini 2024. Ta kandideeris 2023. aasta valimistel Riigikokku ja kogus valimisringkonnas nr 2 (Tallinna Kesklinna, Lasnamäe ja Pirita linnaosad) 1868 häält ning osutus valituks, kuid loobus mandaadist, et jätkata abilinnapeana. 21. juulil 2024 lahkus Svet Keskerakonnast ja liitus Sotsiaaldemokraatliku Erakonnaga, sest talle pakuti Kristen Michali valitsuses taristuministri ametikohta. Minister on ta 23. juulist. Tallinna õigusaktide register. Tallinna Linnavalitsuse 23.11.2017 korraldus nr 1818-k "Tallinna Kesklinna vanema ametisse nimetamine". Tallinna õigusaktide register. Tallinna linnavalitsuse 16.03.2020 korraldus nr 327-k "Lasnamäe linnaosa vanema ametisse nimetamine ja Tallinna Kesklinna vanema vabastamine". "Uus Kesklinna vanem on Vladimir Svet" Kesklinna Sõnumid, 15.12.2017. E-kataloog ESTER. Eesti suuremate raamatukogude ühiskataloog. Vladimir Svet (11.03.1992) ariregister.rik.ee "KIIRÜLEVAADE: Millega on silma paistnud Tallinna noorimad tulevased linnaosade juhid?", Postimees, 21.11.2017. "Keskerakondlane Vladimir Svet loobus riigikogu kohast" Delfi, 3. aprill 2019 "Ootamatult ameti maha pannud Vääni asemel saab Lasnamäe etteotsa Svet" ERR, 4. märts 2020 Tallinna õigusaktide register (TEELE). Tallinna Linnavalitsuse 01.12.2021 korraldus nr 1294 "Linnaosade vanemate teenistusest vabastamine ja ülesannete täitmine". "Keskerakonnast saab Tallinna uueks abilinnapeaks Vladimir Svet" ERR, 18. november 2021 Tallinna Linnavalitsuse koosseis läbi aegade "Taristuministriks saab Vladimir Svet" ERR, 21. juuli 2024 Elektrooniline Riigi Teataja. Riigisekretäri 23.07.2024 teadaanne "Ametisse astumise teadaanne". Avaldamismärge: RT III, 24.07.2024, 3.
Vestlusjuht

Vestlusjuht, ka moderaator, (inglise keeles discussion moderator) on vestlusringi, arutelu või muude selliste suuliste/sõnaliste etteastete kulgu juhtiv isik koosolekul, konverentsil, infopäeval vms üritusel. Vestlusjuhi sünonüümiks sobivad ka "arutelujuht", "jutujuht" või "väitlusjuht", kui tegu on pigem väitlusega. 2014. aasta sõnavõistlusel pakuti sõna "kõnejuht". Koosolekut juhatab "koosoleku juhataja'" Tehnikavaldkonnas tähendab "moderaator" aeglustit, muusikas pilli heli reguleerijat. Moderaator (pigem "veebihaldaja" või "veebihaldur") võib olla ka eriõigustega isik, kes haldab internetifoorumit. Vestlusring Ann Siiman, Riina Reinsalu (06.09.2019). "Vestlusjuhist ja aeglustist". Tartu Ülikooli ajakiri Universitas Tartuensis. Vaadatud 08.09.2019. "Sõnavõistlusel sündisid uudissõnad "nuhvel", "kõnejuht", "sujundama" ja "aasristmik"". err.ee. 19.01.2015. Vaadatud 08.09.2019.
Köögihunt

Köögihunt ehk toidujäätmepurusti on tavaliselt elektriseade, mis paigaldatakse köögi kraanikausi alla ja ühendatakse kraanikausi äravoolutoru vahele. Ameerika Ühendriikides oli 2009. aastal toidujäätmepurusti ligi pooltel leibkondadel. Võrreldes sellega olid need Suurbritannias ja Kanadas vähem levinud (vastavalt 6 ja 3 protsendil leibkondadest). Mõned Suurbritannia kohalikud omavalitsused toetavad toidujäätmepurustite paigaldamist, sest see võimaldab vähendada segaolmejäätmete hulgas prügilasse minevate biojäätmete hulka. Kompostimine Prügilagaas Jäätmete sortimine American Housing Survey (U.S. Census Bureau, 2009) Leo Hickman (21. august 2006). "Leo Hickman: Is it OK ... to use a food waste disposer | Money | The Guardian". London: Money.guardian.co.uk. Vaadatud 8. september 2019. "Water Canada - Everything but the Kitchen Sink - Water Canada". Water Canada. Originaali arhiivikoopia seisuga 22. märts 2016. Brat, Ilan (27. veebruar 2008). "Going Global By Going Green". Wall Street Journal. ISSN 0099-9660. Vaadatud 8. september 2019.
Luboń

Luboń (saksa Luban) on linn Poolas Suur-Poola vojevoodkonnas Poznańi maakonnas. Linn asub Warta jõe vasakul kaldal, Poznańi kesklinnast umbes 7 km edelas. Luboń sai linnaõigused 1954. aastal, mil ühendati Lubońi, Laseki ja Żabikowo asulad. https://bdl.stat.gov.pl/api/v1/data/localities/by-unit/023016121011-0970974?var-id=1639616&format=jsonapi, vaadatud 6.10.2022. Luboń Encyklopedia PWN
Szczuczyn

See artikkel räägib Poola linnast. Valgevene linna kohta vaata artiklit Ščučyn. Szczuczyn on linn Poolas Podlaasia vojevoodkonnas Grajewo maakonnas, Szczuczyni valla halduskeskus. Szczuczyn asub Grajewost umbes 15 km edelas. Küla oli olemas alates 15. sajandist. Barokkstiilis linna ehitamist alustati 1689. aastal, linnaõigused sai Szczuczyn 1692. aastal. Kolmanda Poola jagamise tulemusel läks Szczuczyn 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Szczuczyn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. https://bdl.stat.gov.pl/api/v1/data/localities/by-unit/062013904054-0957560?var-id=1639616&format=jsonapi, vaadatud 5.10.2022. Szczuczyn Encyklopedia PWN
Pook

Pook (lõunaeesti murdes veerik) on paari sentimeetri laiune värvilise mustriga äärispael. Pooke kooti põhiliselt kõladega ning nendega kaunistati ühevärviliste ja põiktriibuliste seelikute allääri, samuti sõbade servi. Vanemad teadaolevad poogad sõbaservades pärinevad 12. sajandist. Ai Kõlavöö Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 211 Pook, Eesti Rahva Muuseum
Veerik

Veerik on mitmetähenduslik sõna: Veerik (riideosa) oli seelikute allääre pael Veerik (ühik) oli endisaegne mahuühik (ca 26,2 l) Veerik (kool) on erakool Tallinnas
Poolivokk

Poolivokk oli lõnga poolile kerimise riist kangakudumisel. Poolivoki põhiosaks oli käega ringiaetav suur ratas, mis nööri abil vedas poolipõhja kiiresti keerlema. Eestis kasutati seda siiski suhteliselt vähe. Tihti keriti lõnga tavalise vokiga, millelt lüht ja värten olid maha võetud. On arvatud, et ketrusvokk arenes välja poolivokist. Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 211 Poolivokk, Eesti Rahva Muuseum
Globaalne politseinik

Globaalne politseinik (inglise keeles global policeman) on mitteametlik termin suurriigile, kes otsib ülemaailmset hegemooniat või väidab end olevat globaalne võim. Terminit on kasutatud esiteks Suurbritannia kohta (vaata Pax Britannica) ja alates 1945. aastast ka Ameerika Ühendriikide kohta. Venemaa Föderatsiooni perspektiivist kasutatakse tsaariaegset terminit "Euroopa sandarm" (vene keeles Жандарм Европы). NATO ÜRO G7
2019. aasta Atlandi orkaanihooaeg

2019. aasta Atlandi orkaanihooaeg on jätkuv sündmus troopiliste tsüklonite iga-aastasel moodustumisel põhjapoolkeral. Hooaeg algas ametlikult 1. juunil 2019 ja lõppes 30. novembril 2019. Need kuupäevad kirjeldavad ajalooliselt seda perioodi igal aastal, mil Atlandi ookeanil moodustub enamik troopilisi tsükloneid ja võetakse vastu konventsiooni alusel. Hooaja esimene orkaan Barry tekkis juulis Mehhiko lahe põhjaosas ja tabas Louisianat Ameerika Ühendriikides. Augusti lõpus kujunes välja tormide seeria, mille hulka kuulus ka orkaan Dorian, hooaja teine orkaan ja esimene suurem orkaan.
Poort

Poort on mitmetähenduslik sõna: poort, rõiva äärispael poort, endisaegne pruudi peaehe Saaremaal poort, hokiväljakut ümbritsev madal sein Poord Port
Banana Republic

Banana Republic on Ameerika rõiva- ja aksessuaaride jaemüüja, mis kuulub Ameerika rahvusvahelisele korporatsioonile Gap Inc. Selle asutasid 1978. aastal Mel ja Patricia Ziegler, kes nimetasid algselt ettevõtet "Banana Republic Travel & Safari Clothing Company". Ettevõtte algne idee oli müüa safari teemaga sobivaid esemeid.1983. aastal ostis Gap ettevõtte, muutis selle nimeks "Banana Republic" ja muutis kauplusi ümber, et saavutada kallimat mainet
Anti Social Social Club

Anti Social Social Club (mõnikord stiliseeritud kui ASSC ja AntiSocialSocialClub) on tänavarõivaste bränd, mille asutas varem Stüssy heaks töötanud Neek Lurk. Bränd on teinud koostööd A Bathing Ape, Dover Street Market, Playboy ja Hello Kittyga.
Converse

Converse on Ameerika ettevõte, mis toodab peamiselt uisukingi ning elustiilibrändiga jalatseid ja rõivaid. Firma asutati 1908. aastal ja on alates 2003. aastast Nike’i tütarettevõtte. Converse toodab oma tooteid kaubamärkide Cons, Chuck Taylor All-Star, John Varvatos ja Jack Purcell all. Lisaks rõivastele ja jalatsitele müüb ettevõte muid esemeid jaemüüjate kaudu enam kui 160 riigis ja umbes 75 ettevõtte omanduses oleva jaekaupluse kaudu Ameerika Ühendriikides ning andis 2015. aastal USA-s tööd 6558 inimesele
Herschel Supply Co.

Herschel Supply Co. on Kanada hipster-retroseljakottide ja aksessuaaride tootja. Ettevõtte asutasid Lyndon ja Jamie Cormack 2009. aastal ja selle peakorter asub Briti Columbia provintsis Vancouveris. Firma laienes kiiresti ja sellel oli 2016. aastal 10 000 müügikohta. Slate kirjeldas kaubamärki kui "ülemaailmset nähtust, millele on pilgu heidetud kõikjal, kus hipsterid julgevad astuda". Selle toodete hulka kuuluvad seljakotid, duffelkotid, muu pagas, mütsid ja muud aksessuaarid.
Poort (riietus)

Poort (Hiiumaal toot) on seeliku alläärde kaunistuseks või pikenduseks õmmeldud riideriba. Poort oli 10–15 cm laiune villase või siidriide riba, tavaliselt punane, harvem roheline. Hiiumaa toot oli mustast või sinisest kalevist. Poortile õmmeldi mõnikord peale veel kardpael. Pook Ai (riideosa) Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 211 Toot, Eesti Rahva Muuseum
Toot

Toot, murretes ka alane ja vastane, on 10–15 cm laiune tugeva linase kanga riba, mis õmmeldi seeliku siseküljele allserva. Toodi ülesandeks oli kaitsta seeliku allserva määrdumise ja kulumise eest, villase seeliku puhul ka jalgu villase rõiva kareduse eest, samuti andis tugevast linasest kangast toot seeliku allservale jäikust ja seelik paistis kaharam. Villase rahvarõivaseeliku hooldamisel harutatakse toot seeliku küljest lahti, pestakse eraldi ja õmmeldakse pestud toot taas seeliku külge. Toot on tavaline eesti rahvarõivaseelikutel ja sõna kasutatakse eesti keeles eelkõige rahvarõiva kontekstis, kuid linase toodi kasutus rõiva allservas on varasematel sajanditel olnud üldine praktika, näiteks oli toot ka 18. sajandi seelikutel. Sõna arvatakse olevat laenatud alamsaksa keelest; alamsaksa stōt tähendabki tooti, kuid puudub info, kas sõna tuli eesti keelde juba keskalamsaksa keelest. Poort Ai Pook Kant Kihelkonna naine. - Eesti rahvarõivad Rahvarõiva seeliku õmblemine. - Juhised. Minu triibuseelik (blog) P. Lakson. Asjatundja soovitab: kuidas rahvariideid puhastada. - Postimees, 8. juuli 2014 E. Valper, R. Rammo. Killuke Prantsusmaad 18. sajandi Tartus – ühest erakordsest leiust. - Taevased ja maised teed. Surmast ja rändest Tartu ajaloos. Tartu: Tartu Linnamuuseum. Aastaraamat 2023. Toot. - Eesti etümoloogiasõnaraamat
Linna soojussaar

Linna soojussaar on ümbritsevast maapiirkonnast märkimisväärselt soojem linnastunud ala. Temperatuurierinevus on enamasti suurem öösiti ja kõige märgatavam nõrkade tuultega. Nähtuse põhjustajaks on esmajoones maapinna katmine kunstlike materjalidega (taimkatte asendamine asfaldi ning betooniga, pigitatud katused) ning heitsoojus. Soojussaarel on roll selles, et linnast allatuult asuvates piirkondades sajab vähem vihma. Soojussaared halvendavad õhu ja vee kvaliteeti. Soojussaared soodustavad globaalset soojenemist kliimaseadmete töös hoidmiseks põletatud täiendavate fossiilkütuste läbi. Soojussaared võimendavad linnades ja ka väiksemates asulates kuumalainete mõju.
Arpo Vatsel

Arpo Vatsel (alias Arpeau; sündinud 2. juunil 1974) on eesti muusik, mänginud ansamblites Dreamphish ja Jan Helsing.
Leonhard Puksa

Leonhard Puksa (10. juuli 1939 – 5. veebruar 2021) oli eesti põllumajandustegelane ning Eesti NSV komsomoli-, partei- ja riigitegelane. 1969. aastal lõpetas ta Eesti Põllumajanduse Akadeemia agronoomina. Aastatel 1972–1973 töötas ta Eesti NSV Rahvakontrolli Komitee organiseerimistöö osakonna inspektorina. 1958 NLKP liige 1959 ELKNÜ Võru Rajoonikomitee instruktor 1961 ELKNÜ Võru Rajoonikomitee teine sekretär 1962 ELKNÜ Keskkomitee komsomoliorganisaator Viljandi Territoriaalses Kolhoosi- ja Sovhoositootmise Valitsuses 1963 ELKNÜ Viljandi Põllumajandusliku Tootmise Valitsuse Komitee esimene sekretär 1964 EKP Viljandi Rajoonikomitee organiseerimisosakonna juhataja 1966–1972 ELKNÜ Keskkomitee komsomoliorganisatsioonide osakonna juhataja 1973 EKP Tartu Rajoonikomitee teine sekretär 1975–1987 EKP Tartu Rajoonikomitee esimene sekretär 1976–1988 EKP Keskkomitee liige on lõpetanud NLKP Keskkomitee juures asuva Kõrgema Parteikooli 1975–1990 Eesti NSV Ülemnõukogu IX koosseisu saadik 1980–1985 Eesti NSV Ülemnõukogu X koosseisu saadik 1985–1990 Eesti NSV Ülemnõukogu XI koosseisu saadik Pärast Eesti iseseisvuse taastamist on ta olnud Tartu Viljasalve juhataja ja Eesti Rukki Seltsi juhatuse esimees. 1986 Kalevi auliige Eesti Maaülikooli vilistlaste nimekirjad Eesti NSV Ülemnõukogu X koosseis. Biograafiline lühiteatmik. Tallinn: Eesti Raamat 1981 "Eesti Rukki Seltsi juhatuse liikmed". Originaali arhiivikoopia seisuga 18. mai 2021. Vaadatud 8. septembril 2019. Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 194, kaader nr 196
Priipass

Priipass oli lisarakend vankri või ree ees aiste vahel lookrakendis oleva hobuse kõrval. Lisahobune rakendati ette kolgi ja trengide abil. Venemaal kasutusel olnud priipass oli Eestis siiski vähem levinud. Kui rakendati teiselegi küljele lisahobune, oli Venes tegemist piduliku rakendi – troikaga. Eesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 213
Ujumine 1936. aasta suveolümpiamängudel

Ujumine 1936. aasta suveolümpiamängudel Berliinis toimus laupäevast 8. augustist kuni laupäevani 15. augustini. 1936. aasta olümpiamängudel võisteldi ujumises 11 alal. Meestel oli kavas 6 ja naistel 5 ala. Võistlustel osales 29 riiki 248 sportlasega. Esimeses eelujumises ujus Peter Fick uueks olümpiarekordiks 57,6. Viiendas eelujumuses ületas selle 0,1 sekundiga Masaharu Taguchi. Poolfinaalis kordas sama aega 57,5 teine jaapanlane Masanori Yusa. Finaal: 9. august Osavõtjaid: 45 Riike: 23 Maailmarekord: 56,4 (1936) Peter Fick,  USA Olümpiarekord: 58,0 (1932) Yasuji Miyazaki, Jaapan Olümpiavõitja 1932: 58,2 Yasuji Miyazaki, Jaapan Finaal: 12. august Osavõtjaid: 38 Riike: 16 Maailmarekord: 4.38,7 (1934) Jack Medica,  USA Olümpiarekord: 4.48,4 (1932) Buster Crabbe,  USA Olümpiavõitja 1932: 4.48,4 Buster Crabbe,  USA Finaal: 15. august Osavõtjaid: 21 Riike: 10 Maailmarekord: 19.07,2 (1927) Arne Borg,  Rootsi Olümpiarekord: 19.12,4 (1932) Kusuo Kitamura, Jaapan Olümpiavõitja 1932: 19.12,4 Kusuo Kitamura , Jaapan Finaal: 14. august Osavõtjaid: 30 Riike: 17 Maailmarekord: 1.04,8 (1936) Adolph Kiefer,  USA Olümpiarekord: 1.08,2 (1928) George Kojac,  USA Olümpiavõitja 1932: 1.08,6 Masaji Kiyokawa, Jaapan Finaal: 15. august Osavõtjaid: 25 Riike: 11 Maailmarekord: 2.37,2 (1936) Jack Kasley,  USA Olümpiarekord: 2.44,9 (1932) Reizo Koike, Jaapan Olümpiavõitja 1932: 2.45,4 Yoshiyuki Tsuruta, Jaapan Finaal: 11. august Osavõtjaid: 18 võistkonda Maailmarekord: 8.52,2 (1935) Jaapan Masanori Yusa, Shozo Makino, Sunao Ishiharada, Hiroshi Negami Olümpiarekord: 8:58.4 (1932) Jaapan Yasuji Miyazaki, Masanori Yusa, Hisakichi Toyoda, Takashi Yokoyama Olümpiavõitja 1932: 8:58.4 Jaapan Yasuji Miyazaki, Masanori Yusa, Hisakichi Toyoda, Takashi Yokoyama Finaal: 10. august Osavõtjaid: 33 Riike: 14 Maailmarekord: 1.04,6 (1936) Willy den Ouden,  Holland Olümpiarekord: 1.06,8 (1932) Helene Madison,  USA Olümpiavõitja 1932: 1.06,8 Helene Madison,  USA Finaal: 15. august Osavõtjaid: 20 Riike: 10 Maailmarekord: 5.16,0 (1934) Willy den Ouden,  Holland Olümpiarekord: 5.28,5 (1932) Helene Madison,  USA Olümpiavõitja 1932: 5.28,5 Helene Madison,  USA Nida Senff ujus esimese eelujumises uue olümpiarekordi ajaga 1.16,6. Finaal: 13. august Osavõtjaid: 21 Riike: 14 Maailmarekord: 1.15,8 (1936) Rie Mastenbroek,  Holland Olümpiarekord: 1.18,3 (1932) Eleanor Holm,  USA Olümpiavõitja 1932: 1.19,4 Eleanor Holm,  USA Eelujumistes ületati kahel korral olümpiarekord. Teises eelujumises ujus Martha Genenger aja 3.02,9 ja kolmandas eelujumises ületas selle Hideko Maehata ajaga 3.01,9. Finaal: 11. august Osavõtjaid: 23 Riike: 12 Maailmarekord: 3.00,4 (1933) Hideko Maehata, Jaapan Olümpiarekord: 3.06,3 (1932) Clare Dennis,  Austraalia Olümpiavõitja 1932: 3.06,3 Clare Dennis,  Austraalia Finaal: 14. august Osavõtjaid: 38 Riike: 9 Maailmarekord: 4.32,8 (1936)  Holland Jopie Selbach, Rie Mastenbroek, Tini Wagner, Willy den Ouden Olümpiarekord: 4.38,0 (1932)  USA Josephine McKim, Helen Johns, Eleanor Saville, Helene Madison Olümpiavõitja 1932: 4.38,0  USA Josephine McKim, Helen Johns, Eleanor Saville, Helene Madison   *   Korraldajariik
Trump World Tower

Trump World Tower on Donald Trumpi ettevõtte The Trump Organization arendatud 262 meetri kõrgune pilvelõhkuja, mis asub Midtown Manhattanil, ÜRO peakvartali ja East Riveri lähedal. 72 korrusega kõrghoone, mis paikneb First Avenue ääres East 47th Street ja East 48th Street tänava vahel, valmis aastatel 1999–2001. Arhitekt Costas Kondylise projekteeritud postmoderne hoone oli kuni 2003. aastani kõrgeim ainult elamispindadega ehitis maailmas. Trump Tower
Jaan Luks

Jaan Luks (kuni 23. veebruarini 1935 Joann Luks; 23. juuli 1900 Aidu vald, Paistu kihelkond, Liivimaa – 14. august 1973 Saku) oli Eesti kaitseväe (kapten, 1933) ja Nõukogude sõjaväelane (polkovnik) teises maailmasõjas, 8. Eesti Laskurkorpuse tagalaülem ja hiljem Kostivere sovhoosi direktor. Jaan Luks osales Eesti Vabadussõjas vabatahtlikuna Viljandi kooliõpilaste pataljonis. 1922. aastast nooremleitnant, läbis Sõjaväe Ühendatud Õppeasutuste allohvitseride kursused aastatel 1922–1927, ülendati leitnandiks 1927. aastal, lõpetas edukalt Kõrgema Sõjakooli kursused ohvitseridele aastatel 1928–1932. Teenis Eesti kaitseväe Kaitsevägede Staabi kehalise kasvatuse juhi abina aastast 1932, ülendati kapteniks aastal 1933. Teenis ka lühikest aega Eesti sõjaministri adjutandina ja teenis seejärel Varustusvalitsus. Sõdurist sovhoosi direktoriks, Stockholms-Tidningen Eestlastele, 11. märts 1959 Luks, J., Eesti biograafiline andmebaas ISIK
Eric O'Dell

Eric O'Dell (sündinud 21. juunil 1990 Ottawas) on Kanada jäähokimängija, kes mängib KHL-i klubis Moskva Dinamo keskründajana. Aastatel 2007–2011 mängis ta Ontario Hockey League'i klubis Sudbury Wolves. 2008. aastal valis Anaheim Ducks ta NHL-i draft '​is 39. valikuna. NHL-is debüteeris ta hooajal 2013–14 Winnipeg Jetsi meeskonnas, kus mängis ka järgmisel hooajal. Aastatel 2011–2015 mängis ta põhiliselt Jetsi farmklubi St. John's IceCapsi ridades AHL-is. Hooajal 2015–16 mängis ta AHL-is veel Binghamton Senatorsis ja Rochester Americansis. 2016. aastal suundus O'Dell KHL-i, liitudes HK Sotšiga, kus mängis kokku kolm hooaega. 2019. aasta mais sõlmis ta üheaastase lepingu Magnitogorski Metallurgiga. 2020. aasta juunis siirdus ta Novosibirski Sibiri. 2021. aasta juulis sõlmis ta lepingu Moskva Dinamoga. 2019. aastal osales ta KHL-i tähtede mängul. 2018. aasta taliolümpiamängudel võitis ta Kanada jäähokikoondise koosseisus pronksmedali. "ПЯТЫМ ЛЕГИОНЕРОМ "СИБИРИ" СТАЛ КАНАДСКИЙ НАПАДАЮЩИЙ". hcsibir.ru. 2.6.2020. Vaadatud 31.7.2020 Eric O'Dell KHL.ru lehel Eric O'Dell NHl.com lehel Eric O'Dell hockeydb.com lehel
Lanohi keel

Lanohi keel on austroaasia keelte moni-khmeeri keelkonda kuuluv keel, mida kõnelevad aslid Malaisias Malaka poolsaarel. Keelt räägitakse Peraki osariigis. Kõnelejate arv oli 2008. aastal 240. Lanohi keeles on mitu murret, kuid vaid semnami murret räägitakse veel igapäevakeelena. https://www.ethnologue.com/language/lnh http://endangeredlanguages.com/lang/1261 https://glottolog.org/resource/languoid/id/lano1248